UNIVERZITET U SARAJEVU- FAKULTET POLITIČKIH NAUKA

Na osnovu člana 121. Zakona o visokom obrazovanju ("Službene novine Kantona Sarajevo" broj 36/22), člana 234. Statuta Univerziteta u Sarajevu, u skladu skladu sa Odlukom o dopuni Dinamičkog plana potreba za raspisivanjem konkursa za izbor u zvanje za studijsku 2023/2024. godinu Univerzitet u Sarajevu - Fakulteta političkih nauka broj 02-1-132-1/24 od 16.01.2024. godine ( pozicija 1), Ugovora o sufinansiranju zapošljavanja zaključenim između Univerziteta u Sarajevu i Federalnog zavoda za zapošljavanje, broj:0101-12084/23 od 28.11.2023. godine, Prijedloga Odluke Vijeća Univerziteta u Sarajevu - Fakulteta političkih nauka broj: 02-1-306-1/24 od 13.02.2024. godine i Odluke Senata Univerziteta u Sarajevu br.01-4-67/24 od 28.02.2024. godine, raspisuje se

**K O N K U R S**

**za izbor akademskog osoblja – saradnika**

**I - Za izbor akademskog osoblja - saradnika u zvanje asistent i to:**

1. **Na naučnu oblast „Socijalni rad“ ….....................1 izvršilac (radni odnos na period od četiri godine bez mogućnosti ponovnog izbora u isto zvanje, u punom radnom vremenu )**

**II - Uslovi konkursa:**

Pored općih uslova propisanih Zakonom o radu, potrebno je da kandidat ispunjava uvjete utvrđene članom 226. Statuta Univerziteta u Sarajevu i uvjete propisane članom 112. Zakona o visokom obrazovanju ("Službene novine Kantona Sarajevo" broj 36/22), **te da se nalazi na evidenciji nezaposlenih u nadležnim službama za zapošljavanje u Federaciji Bosne i Hercegovine.**

**Pojedinačni uslovi koje kandidat treba ispunjavati:**

**Asistent:** odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

Za navedene pozicije zainteresirani kandidati uz vlastoručno potpisanu prijavu na konkurs dužni su dostaviti:

* CV (biografiju) u pisanoj i elektronskoj formi;
* Ovjerene kopije diploma prvog i drugog ciklusa studija iz oblasti na koju se bira;
* Ovjerene kopije Uvjerenja o položenim ispitima, odnosno dodatak diplomi I (prvog) i II (drugog) ciklusa studija;
* Ovjerenu kopiju Rješenja o priznavanju visokoškolske kvalifikacije, ako je stečena u inostranstvu;
* **Uvjerenje da se nalazi na evidenciji nezaposlenih u nadležnim službama za zapošljavanje u Federaciji Bosne i Hercegovine;**
* Podatke i dokaze o nagradama i priznanjima u vezi sa odgovarajućom oblasti, kao i ostale dokaze ukoliko ih posjeduju;
* Ostalu dokumentaciju kojom kandidat dokazuje da ispunjava uvjete za izbor u naučnonastavno zvanje asistent u skladu sa Zakonom o visokom obrazovanju ("Službene novine Kantona Sarajevo" broj 36/22), i Statutom Univerziteta u Sarajevu;

Kandidati koji budu izabrani zasnivaju radni odnos u skladu sa Odlukom o izboru Senata Univerziteta u Sarajevu.

Kandidati koji budu izabrani dužni su dostaviti Uvjerenje da protiv njih nije potvrđena optužnica kod nadležnog Općinskog i Kantonalnog suda i Uvjerenje o zdravstvenom stanju i radnoj sposobnosti.

**III – Način prijave:**

Prijave sa potrebnom dokumentacijom se podnose lično ili putem pošte na adresu:

Fakultet političkih nauka, Sarajevo, Skenderija 72 (sa naznakom ''za Konkurs za izbor akademskog osoblja – saradnika-asistenta)

Prijave se dostavljaju u zatvorenoj koverti.

Konkurs ostaje otvoren 15 (petnaest) dana od dana objavljivanja. Nepotpune i neblagovremene prijave neće se razmatrati. Priložena dokumentacija po Konkursu neće se vraćati kandidatima. Kontakt osoba: Umihana Mahmić , tel.: 033 203 562 lok 113, email: umihana.salcin@fpn.unsa.ba